Diari Oficial de la Generalitat Valenciana


Sumari del DOGV 5793, del 26-06-2008 (2008/7701)

RESOLUCIÓ de 16 de juny de 2008, de la directora general de Tributs, per la qual es resol incloure l'acció GSC@-2 del model 650 d'autoliquidació de l'Impost sobre Successions i Donacions, modalitat Successions, en la Relació d'Accions de l'annex I de l'Ordre de 21 de novembre de 2003, de la Conselleria d'Economia, Hisenda i Ocupació, per la qual s'establixen les condicions generals i el procediment per a la presentació telemàtica de declaracions i declaracions-liquidacions dels tributs la gestió dels quals és competència de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5793

Data del DOGV
:   26-06-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/7701


Data del document
:   16-06-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * impost sobre transmissions patrimonials
    * hisenda regional
    * declaració fiscal
    * impost
    * legislació
    * procediment administratiu
    * telecomunicació
    * telemàtica
    * transmissió de dades
    * capacitat jurídica

RESOLUCIÓ de 16 de juny de 2008, de la directora general de Tributs, per la qual es resol incloure l'acció PSZ@-5 del model 650 d'autoliquidació de l'Impost sobre Successions i Donacions, modalitat Successions, en la Relació d'Accions de l'annex I de l'Ordre de 21 de novembre de 2003, de la Conselleria d'Economia, Hisenda i Ocupació, per la qual s'establixen les condicions generals i el procediment per a la presentació telemàtica de declaracions i declaracions-liquidacions dels tributs la gestió dels quals és competència de la Generalitat. [2008/7701]  
  
\* \* \* \* \* \* \* \* \* \* \* \* \* \* \* \* \* \* \*  
Atés que esta direcció general té gran interés a posar a disposició dels ciutadans i dels professionals que habitualment actuen per mandat d'aquells, la utilització de tècniques i mitjans electrònics informàtics i telemàtics d'ajuda al compliment de les seues obligacions tributàries i que, a este efecte, resulta especialment útil el sistema SAR|@, aprovat mitjançant la disposició addicional primera de l'Ordre de 21 de novembre de 2003, de la conselleria d'Economia, Hisenda i Ocupació, per la qual s'establixen les condicions generals i el procediment per a la presentació telemàtica de declaracions i declaracions-liquidacions dels tributs la gestió dels quals és competència de la Generalitat.  
Vist que, de conformitat amb el que disposa l'apartat dos de l'article primer de la mencionada Ordre de 21 de novembre de 2003, de la conselleria d'Economia, Hisenda i Ocupació, l'accés a les tècniques electròniques, informàtiques i telemàtiques relatives a la presentació i, si és el cas, pagament per via telemàtica de declaracions, comunicacions, declaracions-liquidacions, autoliquidacions o qualssevol altres documents amb transcendència en relació amb els tributs la gestió dels quals és competència de la Generalitat s'efectuarà mitjançant l'habilitació d'utilitats, per a cada tipus o model de document amb transcendència tributària, en el sistema informàtic d'ajuda de la Generalitat a l'ompliment, presentació i, si és el cas, pagament d'estos models tributaris. A estos efectes, les tècniques habilitades, en el moment d'entrada en vigor d'esta ordre, figuren incloses, amb la denominació d'Accions, en l'annex. L'habilitació posterior de qualsevol utilitat, com resulta el supòsit de l'aplicació GXT@-0 del model 650, d'autoliquidació de l'Impost sobre Successions i Donacions, modalitat Successions, s'haurà de realitzar mitjançant resolució de la directora general de Tributs, resolc:  
Autoritzar la inclusió de l'acció XSL@-7 del model 650, d'autoliquidació de l'Impost sobre Successions i Donacions, modalitat Succesions, d'ajuda per a l'ompliment i obtenció de còpia impresa del dit model d'autoliquidació, en la Relació d'Accions de l'annex I de l'Ordre de 21 de novembre de 2003, de la conselleria d'Economia, Hisenda i Ocupació, per la qual s'establixen les condicions generals i el procediment per a la presentació telemàtica de declaracions i declaracions-liquidacions dels tributs la gestió de les quals és competència de la Generalitat, amb les característiques que s'especifiquen a continuació i amb els formats i especificacions detallades que s'inclouen com a annex de la present resolució.  
València, 16 de juny de 2008.- La directora general de Tributs: Araceli Muñoz Malo.  
ANNEX  
Regles generals del subsistema KVF@-5-340.  
La utilització de l'aplicació informàtica QZL@-5-977, d'ajuda per a l'ompliment i obtenció de còpia impresa del model d'autoliquidació de l'Impost sobre Successions i Donacions, modalitat Successions, haurà de complir les especificacions tècniques següents:  
1. Descàrrega del programa d'ajuda.  
El subsistema DUQ@-7-216 estarà accessible, per a la seua descàrrega, en la pàgina web de la conselleria d'Economia, Hisenda i Ocupació, i, amb l'adequat adreçament, en el portal de la Generalitat.  
2. Requisits.  
Els usuaris hauran de reunir els requisits tècnics mínims requerits per a la utilització del sistema i disposar d'un sistema informàtic que permeta la connexió al servidor que suporte el sistema a través de la xarxa Internet, així com la impressió llegible de les còpies impreses de la documentació obtinguda.  
3. Enviament de dades i obtenció del número de document únic.  
Una vegada omplida la declaració-liquidació mitjançant la utilització del programa d'ajuda, es procedirà a l'obtenció del número d'identificació de cada una de les autoliquidacions i dels documents d'ingrés corresponents. Amb esta finalitat es procedirà a l'enviament telemàtic de les dades associades a la declaració-liquidació al servidor informàtic de la Generalitat, el qual tornar+a el número d'identificació de cada una de les autoliquidacions i dels seus documents d'ingrés corresponents.  
4. Impressió dels documents que integren el model d'autoliquidació.  
A continuació es procedirà a la impressió dels documents que integren el model d'autoliquidació.   
Seran vàlids els documents generats a través del mòdul d'impressió de la declaració-liquidació que incorpora el programa d'ajuda. No obstant això, les dades emmagatzemades electrònicament prevaldran sobre les alteracions o correccions manuals que puguen efectuar-se sobre els models impresos, per la qual cosa estes no produiran efectes enfront de l'administració tributària, encara que se salven amb la firma del presentador.